Caixa de trons: El circ ve a la festa!
16 de maig, 2013
El circ ve a la festa!
Aquest primer aniversari de l'Arnau em feia molta il·lusió, i ja fa temps que navegant per internet i buscant inspiració per organitzar la festa, vaig trobar uns dibuixos amb la temàtica del Circ gratuïts. Podeu descarregar el PDF que jo he fet servir i d'altres idees a Nanacake.
Amb aquest PDF i els programes que normalment faig servir, vaig poder fer algunes creacions noves amb la mateixa temàtica. Primer vaig elaborar una composició dels 3 personatges principals i el número 1.
Aquest element seria el central. Així que amb aquest disseny vaig fer la invitació, el bànner i dos impressions amb bastonet de fusta per decorar, un d'ells per al pastís! La primera aplicació que vaig fer va ser la invitació i el bànner. Ambdues coses iguals però una sols amb la imatge gràfica i l'altre amb la imatge i el text de la festa. Com veureu els que us descarregeu el PDF de la temàtica, hi ha la paraula Circus en la tipografia Bookman Old Style, i la vaig fer servir per elaborar de la mateixa manera el seu nom.
Cada personatge per separat també els vaig imprimir i enganxar un bastonet per decorar una mica l'espai. A més a més vaig extreure les tres pilotes diferents que porten els personatges i les vaig disposar en un full per així retallar-les i fer-les servir per les estovalles i per si necessitava decorar alguna altra cosa.
Per últim, vaig dissenyar una corona amb els mateixos elements. La base de la corona va ser cartolina i un tros de velcro amb adhesiu per fer-la a la mida del cap.
Ja veieu que agafant com a base uns bons dibuixos, afegint una mica d'inspiració, una mica de temps, i de dedicació, es pot aconseguir decorar una festa familiar i fer contents als més petits (i als grans també!).
Publicat per Silvia May a 19:00
Etiquetes de comentaris: Aniversari , Disseny , Flyer , manualitats
Calendaris d'advent 2015
I per fi ja hem arribat a 1 de desembre !! A casa fa dos dies que comptàvem els minuts, des de que el dissabte vaig...
Codis de Flash
Historial de febrer 2018 ( 1 ) de desembre 2017 ( 2 ) de desembre 2016 ( 2 ) de setembre 2016 ( 1 ) de juliol 2016 ( 1 ) de juny 2016 ( 1 ) de maig 2016 ( 1 ) d’abril 2016 ( 1 ) de febrer 2016 ( 2 ) de desembre 2015 ( 2 ) de novembre 2015 ( 1 ) de maig 2015 ( 2 ) d’abril 2015 ( 1 ) de març 2015 ( 1 ) de desembre 2014 ( 1 ) d’octubre 2014 ( 1 ) de juliol 2014 ( 2 ) de maig 2014 ( 1 ) de març 2014 ( 1 ) de febrer 2014 ( 2 ) de gener 2014 ( 3 ) de desembre 2013 ( 4 ) de novembre 2013 ( 5 ) d’octubre 2013 ( 2 ) d’agost 2013 ( 2 ) de juliol 2013 ( 2 ) de juny 2013 ( 5 ) de maig 2013 ( 4 ) d’abril 2013 ( 1 ) de març 2013 ( 2 ) de febrer 2013 ( 1 ) de gener 2013 ( 2 ) de desembre 2012 ( 2 ) de novembre 2012 ( 2 ) d’octubre 2012 ( 3 ) de setembre 2012 ( 1 ) d’agost 2012 ( 1 ) de juliol 2012 ( 3 ) de juny 2012 ( 2 ) de maig 2012 ( 3 ) d’abril 2012 ( 3 ) de març 2012 ( 5 ) de febrer 2012 ( 3 ) de gener 2012 ( 3 ) de desembre 2011 ( 3 ) de novembre 2011 ( 4 ) de setembre 2011 ( 3 ) d’agost 2011 ( 7 )
manualitats Cuina Receptes Postres roba Disseny bebè Aniversari Integral Curiositats pintura Escapades body Flyer Barcelona Logotip Marca Boda Bricolatge Casa rural Pa Reformes Samarreta pitets Camí de ronda Carmel Costa Brava França Itàlia Sicília Solsonès